ai4bharat/Pralekha huggingface dataset:
ప్రధాన మంత్రి కార్యాలయం
శంఘాయికోఆపరేశన్ ఆర్గనైజేశన్ దేశాధినేత ల మండలి 21వ సమావేశం లో వర్చువల్ మాధ్యమం ద్వారాపాలుపంచుకొన్న ప్రధాన మంత్రి
శంఘాయి కోఆపరేశన్ ఆర్గనైజేశన్  దేశాధినేత ల మండలి 21వ సమావేశం లో ప్రధాన మంత్రి శ్రీ నరేంద్ర మోదీ వర్చువల్ మాధ్యమం ద్వారా పాలుపంచుకొన్నారు; అఫ్ గానిస్తాన్ పై జరిగిన ‘జాయింట్ ఎస్ సిఒ-సిఎస్ టిఒ అవుట్ రీచ్ సెశన్’ లో ప్రధాన మంత్రి వీడియో సందేశం మాధ్యమం ద్వారా పాల్గొన్నారు.
ఎస్ సిఒ దేశాధినేతల మండలి 21వ సమావేశం దశాన్బే లో 2021 సెప్టెంబర్ 17న హైబ్రిడ్ ఫార్మేట్ లో జరిగింది.
సమావేశానికి తాజికిస్తాన్ అధ్యక్షుడు మాన్య శ్రీ ఎమోమీ రహమాన్ అధ్యక్షత వహించారు.
శిఖర సమ్మేళనాన్ని ఉద్దేశించి ప్రధాన మంత్రి శ్రీ నరేంద్ర మోదీ వీడియో లింక్ మాధ్యమం ద్వారా ప్రసంగించారు. విదేశీ వ్యవహారాల శాఖ మంత్రి డాక్టర్ ఎస్. జయశంకర్ దశాన్బే లో భారతదేశాని కి ప్రాతినిధ్యం వహించారు.
విస్తృతమైన ఎస్ సిఒ ప్రాంతం లో సమూల సంస్కరణీకరణ వాదం వల్ల, తీవ్రవాదం వల్ల తలెత్తుతున్న సమస్య ల ను గురించి ప్రధాన మంత్రి తన ప్రసంగం లో ప్రముఖం గా ప్రస్తావించారు. ఈ పరిణామాలు ఉదారవాదం తో కూడినటువంటి, ప్రగతిశీలమైనటువంటి సంస్కృతులకు, విలువల కు పెట్టని కోట గా ఉన్న ఈ ప్రాంత చరిత్ర కు భిన్నం గా ఉంటున్నాయన్నారు.
అఫ్ గానిస్తాన్ లో ఇటీవల చోటు చేసుకొన్న పరిణామాల కారణం గా ఉగ్రవాదం తాలూకు ఈ ప్రవృత్తి మునుముందు మరింత పేట్రేగవచ్చని ఆయన అన్నారు.
ఎస్ సిఒ అనేది సంయమనం, విజ్ఞానశాస్త్రపరమైన మరియు హేతుబద్ధ ఆలోచనల ను ప్రోత్సహించే కార్యాచరణ విషయాల లో కృషి చేయవచ్చని, అలా చేస్తే అది ప్రత్యేకించి ఆ ప్రాంత యువత విషయం లో ప్రాసంగికం కాగలదని ఆయన సూచన చేశారు.
అభివృద్ధి కార్యక్రమాల లో డిజిటల్ సాంకేతికతల ను వినియోగించుకొంటున్న భారతదేశం అనుభవాన్ని గురించి కూడా ఆయన మాట్లాడారు. ఈ ఓపెన్- సోర్స్ పరిష్కారాల ను ఎస్ సిఒ లోని ఇతర సభ్యత్వ దేశాల తో పంచుకొనేందుకు సుముఖత ను వ్యక్తం చేశారు.
ఆ ప్రాంతం లో సంధాన సదుపాయాలను నిర్మించడానికి ప్రాముఖ్యాన్ని ఇవ్వడం గురించి ప్రధాన మంత్రి వివరిస్తూ, పరస్పర విశ్వాసాన్ని పెంచడం కోసం కనెక్టివిటీ ప్రాజెక్టు లు పారదర్శకం గా, భాగం పంచుకొనేవి గా, సంప్రదింపులపై ఆధారపడేవి గా ఉండాలి అని నొక్కిచెప్పారు.
ఎస్ సిఒ శిఖర సమ్మేళనం అనంతరం ఎస్ సిఒ కు, కలెక్టివ్ సెక్యూరిటీ ట్రీటీ ఆర్గనైజేశన్  కు మధ్య అఫ్ గానిస్తాన్ పై అవుట్ రీచ్ సమావేశం జరిగింది. ప్రధాన మంత్రి ఒక వీడియో- సందేశం మాధ్యమం ద్వారాఅవుట్ రీచ్ సమావేశం లో పాల్గొన్నారు. ఎస్ సిఒ ఈ ప్రాంతం లో ఉగ్రవాదం పట్ల ‘జీరో టాలరెన్స్’ అంశం పై ఒక ప్రవర్తన నియమావళి ని అభివృద్ధిపరచవచ్చు అంటూ ప్రధాన మంత్రి తన వీడియో సందేశం లో సూచన చేశారు. అఫ్ గానిస్తాన్ నుంచి మత్తు పదార్థాలు, ఆయుధాలు, మానవుల అక్రమ తరలింపు ల వంటి అపాయాల కు తావు ఉంటుంది అని కూడా ఆయన ప్రముఖం గా ప్రస్తావించారు. అఫ్ గానిస్తాన్ లో ఏర్పడ్డ మానవతా సంకటాన్ని గురించి ఆయన చెప్తూ, అఫ్ గానిస్తాన్ ప్రజల తో భారతదేశం సంఘీభావాన్ని గురించి పునరుద్ఘాటించారు.
భారత పోటీ ప్రోత్సాహక సంఘం
ఆకో టెక్లో అదనపు వాటాను జనరల్ అట్లాంటిక్ కొనుగోలు చేసేందుకు సిసిఐ ఆమోదం
ఆకో టెక్లో అదనపు వాటాను జనరల్ అట్లాంటిక్ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదాన్ని తెలిపింది.
అకో టెక్నాలజీ అండ్ సర్వీసెస్ ప్రైవేట్ లిమిటెడ్  అదనంగా 4.04% వాటాను జనరల్ అట్లాంటిక్ సింగపూర్ ఆక్ ప్రైవేట్ లిమిటెడ్  ఈ ప్రతిపాదిత కలయిక ద్వారా కొనుగోలు చేయాలన్నది ఉద్దేశ్యం.
జనరల్ అట్లాంటిక్ నియంత్రణలోని వాహనాలు లేదా పెట్టుబడుల ద్వారా నిర్వహిస్తున్న పెట్టుబడులను పెట్టే కంపెనీ జిఎఎస్ఎసికె.
తన అనుబంధ సంస్థ ఆకో జనరల్ ఇన్సూరెన్స్ లిమిటెడ్  ద్వారా సాధారణ బీమా  బీమాను అందించే వ్యాపారంలో ఆకో టెక్ నిమగ్నమై ఉంది.
కాంపిటీషన్ కమిషన్ ఆఫ్ ఇండియా , నిబంధనలు 2011లోని నిబంధన 19  కింద జిఎఎస్ఎకె & జిపి బెర్ముడా, ఎల్.పి. సంయుక్తంగా అందించిన సవరణలకు లోబడి ప్రతిపాదిత కలయికను కమిషన్ ఆమోదించింది.
సిసిఐ వివరణాత్మక ఉత్తర్వులు త్వరలో జారీ కానున్నాయి.
ఆర్థిక మంత్రిత్వ శాఖ
ఇండియా, కిర్గిస్తాన్ మధ్యన కుదిరిన ద్వైపాక్షిక పెట్టుబడి ఒప్పందానికి కేంద్ర కేబినెట్ ఆమోదం
ఇండియా, కిర్గిస్తాన్ దేశాలు చేసుకున్న ద్వైపాక్షిక పెట్టుబడుల ఒప్పందానికి కేంద్ర కేబినెట్ ఆమోదం తెలిపింది. ప్రధాన మంత్రి శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది.
ఈ ద్వైపాక్షిక ఒప్పందం కారణగా ఇరు దేశాల మధ్యన పెట్టుబడుల ప్రవాహం పెరుగుతుంది. అంతే కాదు ఇరు దేశాల్లో పెట్టుబడులు పెట్టే పెట్టుబడిదారులకు ఈ ఒప్పందం కారణంగా తగిన భద్రత లభిస్తుంది.
రక్షణ మంత్రిత్వ శాఖ
కేరళలోని అన్ని ప్రభుత్వ ఆసుపత్రుల్లో అగ్నిమాపక ఏర్పాట్ల తనిఖీకి నౌకాదళం సాయం
కేరళ ప్రభుత్వ ఆసుపత్రుల్లో అగ్నిప్రమాదాల నుంచి రక్షించుకునే భద్రత ఏర్పాట్లు సరిగా ఉన్నాయో, లేదో తనిఖీకి చేసి చెప్పాలన్న ఆ రాష్ట్ర ప్రభుత్వ ప్రధాన కార్యదర్శి చేసిన విజ్ఞప్తి మేరకు, దక్షిణ నౌకాదళం ఐదు బృందాలను ఎర్నాకులం జిల్లాల్లోని వివిధ ఆసుపత్రులకు ఈ నెల 14వ తేదీన పంపింది.
ప్రాథమిక అంచనాతోపాటు అన్ని జిల్లాల్లో తనిఖీ చేయాల్సిన మొత్తం ఆసుపత్రుల సంఖ్యను పరిగణనలోకి తీసుకున్న తర్వాత, కేరళలోని మిగిలిన 13 జిల్లాల్లోని ఆసుపత్రుల్లో తనిఖీల కోసం మరో 22 బృందాలను ఈ నెల 17వ తేదీన నౌకాదళం పంపింది. కొవిడ్ రోగులకు చికిత్సలు అందిస్తున్న మొత్తం 140 ప్రభుత్వ/ తాలూకా ఆసుపత్రులు, చికిత్స కేంద్రాల్లో 101 చోట్ల తనిఖీ పూర్తయింది. మిగిలిన ఆసుపత్రుల్లో ఈ నెల 30వ తేదీ నాటికి తనిఖీలు పూర్తవుతాయని అంచనా వేస్తున్నారు. కాసరగోడ్, కన్నూర్, కోజికోడ్ జిల్లాల్లోని ఆసుపత్రులకు ఐఎన్ఎస్ జమోరిన్, ఎజిమాలలోని నౌకాదళ అకాడమీ నుంచి; కోయంబత్తూరులో ఉన్న ఐఎన్ఎస్ అగ్రణి నుంచి పాలక్కాడ్ జిల్లాలోని ఆసుపత్రులకు నౌకాదళ బృందాలు తరలివెళ్లాయి.
అన్ని ప్రాంతాల్లో జిల్లా యంత్రాంగాలు, ఆసుపత్రుల సిబ్బందితో నౌకాదళ బృందాలు మాట్లాడాయి. ప్రాథమిక వివరాలు, సిఫార్సులను ఆయా ఆసుపత్రులతోపాటు రాష్ట్ర ప్రభుత్వానికి అందించాయి. అన్ని ఆసుపత్రుల్లో తనిఖీలు పూర్తయిన తర్వాత సవివర నివేదికను నౌకాదళ బృందాలు సమర్పిస్తాయి.
ప్రధాన మంత్రి కార్యాలయం
తుఫాను పరిస్థితుల నేపథ్యంలో పరిస్థితిని సమీక్షించిన - ప్రధానమంత్రి.
అవసరమైన అన్ని జాగ్రత్తలు, భద్రతా చర్యలు తీసుకోవాలని ప్రజలను కోరారు.
భారతదేశం యొక్క పశ్చిమ తీరంలో కొన్ని ప్రాంతాల్లో తుఫాను నెలకొన్న నేపథ్యంలో ప్రధానమంత్రి శ్రీ నరేంద్ర మోడీ పరిస్థితిని సమీక్షించారు. అన్ని జాగ్రత్తలు, భద్రతా చర్యలు తీసుకోవాలని ఆయన ప్రజలను కోరారు.
"భారతదేశం యొక్క పశ్చిమ తీరంలో కొన్ని ప్రాంతాల్లో నెలకొన్న తుఫాను నేపథ్యంలో పరిస్థితిని తెలుసుకున్నాను. ప్రతి ఒక్కరి శ్రేయస్సు కోసం ప్రార్థిస్తున్నాను. సాధ్యమయ్యే అన్ని జాగ్రత్తలు, భద్రతా చర్యలు తీసుకోవలసిందిగా నేను ప్రజలను కోరుతున్నాను ", అని ప్రధానమంత్రి అన్నారు.
మంత్రిమండలి
ఆంధ్రప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా..ఈ అయిదు రాష్ట్రాల లోని ఆకాంక్షభరిత జిల్లాల లో మొబైల్ సేవల పరిధి లో లేనటువంటిగ్రామాల లో మొబైల్ సేవ ల ఏర్పాటు కై యుఎస్ఒఎఫ్ పథకాని కి ఆమోదం తెలిపినమంత్రిమండలి
4జి ఆధారితమైన మొబైల్ సేవల ను అయిదురాష్ట్రాల లోని 44 ఆకాంక్షభరిత జిల్లాల కు చెందిన 7,287 అన్ కవర్ డ్ విలేజెస్ అందుకోనున్నాయి; దీనికిగాను దాదాపు గా 6,466 కోట్ల రూపాయలు వ్యయం కావచ్చని అంచనా
ఆంధ్ర ప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా.. ఈ అయిదు రాష్ట్రాల లోని ఆకాంక్షభరిత జిల్లాల లో మొబైల్ సేవల పరిధి లో లేనటువంటి గ్రామాల లో మొబైల్ సేవల ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ప్రాజెక్టు లో భాగం గా ఆంధ్ర ప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా.. ఈ అయిదు రాష్ట్రాల లోని 44 ఆకాంక్షభరిత జిల్లాల లో మొబైల్ సేవల పరిధి లో లేనటువంటి 7,287 అన్ కవర్ డ్ విలేజెస్ కు 4జి ఆధారితమైన మొబైల్ సేవల ను సమకూర్చడం జరుగుతుంది. దీనికి గాను నిర్వహణ ఖర్చు లు కూడా కలుపుకొని సుమారు గా 6,466 కోట్ల రూపాయల మేరకు వ్యయం కావచ్చని అంచనా వేయడమైంది. ఈ ప్రాజెక్టు కు యూనివర్సల్ సర్వీస్ ఆబ్లిగేశన్ ఫండ్  ద్వారా ఆర్థిక సహాయాన్ని అందించడం జరుగుతుంది. ఈ ప్రాజెక్టు ను ఒప్పంద పత్రం పై సంతకాలు అయిన తరువాత 18 నెలల లోపల అంటే నవంబర్ 23 కల్లా పూర్తి చేయడం జరుగుతుంది.
ఏ గ్రామాలలో అయితే ఈ తరహా సేవలు అందుబుటలో లేవో, అటువంటి గుర్తించిన గ్రామాల లో 4జి మొబైల్ సర్వీసుల ను సమకూర్చడానికి సంబంధించిన పని ని ఎటువంటి ఆంక్షలు ఉండని స్పర్ధాత్మక వేలం ప్రక్రియ ద్వారా అప్పగించడం జరుగుతుంది.ఈ ప్రక్రియ ను యుఎస్ఒఎఫ్ ప్రస్తుత విధానాల ప్రకారం పూర్తి చేయడం జరుగుతుంది.
ఆంధ్ర ప్రదేశ్, ఛత్తీస్ గఢ్, ఝార్ ఖండ్, మహారాష్ట్ర, ఒడిశా.. ఈ అయిదు రాష్ట్రాల లోని ఆకాంక్షభరిత జిల్లాల లో మొబైల్ సర్వీసుల పరిధి లో లేనటువంటి మారుమూల ప్రాంతాలు మరియు దుర్గమ క్షేత్రాల లో మొబైల్ సర్వీసుల లభ్యత కై ఉద్దేశించిన ప్రస్తుత ప్రతిపాదన డిజిటల్ కనెక్టివిటీ ని ప్రోత్సహించనుంది. ఫలితం గా ఆత్మనిర్భరత, నేర్చుకొనేందుకు సదుపాయాలు, స్వయం సమృద్ధి సాధన దిశ లో వృద్ధి, సమాచారాని కి, ప్రసారాని కి, జ్ఞాన వ్యాప్తి కి, నైపుణ్యాల ను పెంచుకోవడాని కి, విపత్తుల నిర్వహణ కు, ఇ-గవర్నెన్స్ సంబంధి కార్యక్రమాల కు, వాణిజ్య సంస్థల స్థాపన కు, ఇ-కామర్స్ సదుపాయాల స్థాపన కు, జ్ఞానార్జన సంబంధి అవకాశాలు, ఉద్యోగ అవకాశాల కోసం శిక్షణ సంస్థల కు తగినంత సాయాన్ని అందించడాని కి, స్వదేశీ ఉత్పత్తి ని పెంచడానికి ‘ఆత్మనిర్భర్ భారత్’ వగైరా ఆశయాల కు ప్రోత్సాహాన్ని ఇవ్వడానికి సంబంధించి, ‘డిజిటల్ ఇండియా’ ఆవిష్కారం తాలూకు దార్శనికత ఆచరణాత్మకం కాగలుగుతుంది.
ప్రధాన మంత్రి కార్యాలయం
వారాణసీ లో దేవ్ దీపావళి మహోత్సవ్ లో పాల్గొన్న ప్రధాన మంత్రి
చోరీ కి గురైన మాత అన్నపూర్ణ విగ్రహాన్ని తిరిగి పొందినందుకు గాను కాశీ కి అభినందనలు తెలిపారు
గురు నానక్ దేవ్ జీ సంస్కరణలకు అతి పెద్ద ప్రతీక గా ఉన్నారు: ప్రధాన మంత్రి
వారాణసీ లో ఈ రోజు న జరిగిన దేవ్ దీపావళి మహోత్సవ్ లో ప్రధాన మంత్రి శ్రీ నరేంద్ర మోదీ పాలుపంచుకొన్నారు.
ఈ కార్యక్రమాన్ని ఉద్దేశించి ప్రధాన మంత్రి మాట్లాడుతూ, ఇది కాశీ కి మరొక ప్రత్యేక సందర్భం అన్నారు. గడచిన వంద సంవత్సరాల కు పైగా కాలం లో కాశీ నుంచి చోరీ కి గురైన మాత అన్నపూర్ణ విగ్రహం ఇప్పుడు తిరిగి ఇక్కడకు వచ్చింది అని ఆయన చెప్పారు. ఇది కాశీ చేసుకొన్న మహద్భాగ్యం అని ఆయన అన్నారు. మన దేవీ దేవత ల పురాతన విగ్రహాలు మన ధర్మానికి సంకేతాలు, అంతే కాదు అవి మన అమూల్య వారసత్వానికి కూడా ప్రతీకలు అని ఆయన అన్నారు.
ఇటువంటి ప్రయత్నం ఇంతకు పూర్వం జరిగివుంటే, దేశం ఆ తరహా విగ్రహాలను అనేకం తిరిగి సంపాదించుకొని ఉండేదని ప్రధాన మంత్రి అన్నారు. మాకు వారసత్వం అంటే దేశ వారసత్వం అని అర్థం; మరికొందరికేమో, దీని అర్థం వారి కుటుంబం, వారి కుటుంబం పేరు అని ఆయన అన్నారు. మాకు వారసత్వం అంటే మన సంస్కృతి, మన ధర్మం, మన విలువలు; ఇతరులకు మట్టుకు వారి విగ్రహాలు, కుటుంబ ఛాయాచిత్రాలు అని దీని భావం కావచ్చు అని కూడా ఆయన అన్నారు.
గురు నానక్ దేవ్ జీ స్వయానా సమాజం లో, వ్యవస్థ లో సంస్కరణల అతి పెద్ద ప్రతీక గా ఉన్నారు అని ప్రధాన మంత్రి అభివర్ణించారు. సమాజం లో మార్పులు చోటుచేసుకొన్నప్పుడల్లా, దేశ హితం ప్రస్తావన కు వచ్చినప్పుడల్లా, పిలువని పేరంటం లా ప్రతిపక్ష స్వరాలు ఎలాగోలా ఎలుగెత్తి పలుకుతాయి అని ఆయన అన్నారు. అయితే ఈ సంస్కరణ ల ప్రాముఖ్యం స్పష్టం అయినప్పుడు, ప్రతిదీ చక్కబడుతుంది అని ఆయన చెప్పారు. గురు నానక్ దేవ్ జీ జీవితం నుంచి మనం పొందిన పాఠం ఇది అని ఆయన ఉదాహరించారు.
కాశీ కోసం అభివృద్ధి పనులు మొదలైనప్పుడు, నిరసనకారులు నిరసన తెలపడం కోసమే ఆ పని ని చేశారు అని ప్రధాన మంత్రి అన్నారు. బాబా దర్బార్ వరకు విశ్వనాథ్ కారిడార్ ను నిర్మించాలని కాశీ నిర్ణయించినప్పుడు, నిరసనకారులు దానిని కూడా విమర్శించారు; కానీ ప్రస్తుతం బాబా కరుణ వల్ల కాశీ కీర్తి పునరుద్ధరణ జరుగుతోంది అని ఆయన అన్నారు. శతాబ్దాల నాటి నుంచి బాబా దర్బార్ కు, మాత గంగ కు మధ్య ఉన్న ప్రత్యక్ష బంధం తిరిగి ప్రతిష్ఠాపన కు నోచుకొంటోంది అని ఆయన అన్నారు.
భగవాన్ కాశీ విశ్వనాథ్ దయ వల్ల కాశీ లో జరిగే దీపోత్సవం లో పాలు పంచుకొనే అవకాశం తనకు దక్కింది అని ప్రధాన మంత్రి అన్నారు. ఈ ప్రాచీన నగరం యశస్సు ను ఆయన గుర్తు కు తెచ్చుకొంటూ, కాశీ యుగ యుగాలు గా ప్రపంచానికి మార్గదర్శనం చేసిందని పేర్కొన్నారు. కరోనా ఆంక్షల కారణం గా తాను నగరానికి రాలేకపోతున్నానని, ఈ నగరం తన నియోజకవర్గం కూడా అని ఆయన ప్రస్తావిస్తూ, ఈ కారణం గా ఏర్పడిన లోటు తనకు తరచు గా అనుభూతి లోకి వస్తోందన్నారు. అయినప్పటికీ ఈ కాలం లో ప్రజలకు ఎన్నడూ తాను దూరం కాలేదని, మహమ్మారి కాలం లో ఇక్కడ చేస్తున్న ఏర్పాట్ల ను గురించి తెలుసుకొంటూనే ఉన్నానని ఆయన వెల్లడించారు. మహమ్మారి నేపథ్యం లో కాశీ ప్రజలు చాటిన ప్రజాసేవ తాలూకు స్ఫూర్తి ని ఆయన ప్రశంసించారు.
(
ప్రధాన మంత్రి కార్యాలయం
హిమాచల్ ప్రదేశ్ లో జరిగిన ఫ్యాక్టరీ దుర్ఘటన లో ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ప్రకటించారు
హిమాచల్ ప్రదేశ్ లోని ఒక ఫ్యాక్టరీ లో జరిగిన దుర్ఘటన లో ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ‘ప్రధాన మంత్రి జాతీయ సహాయ నిధి’  నుంచి పరిహారాన్ని ఇవ్వడం జరుగుతుంది అని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘హిమాచల్ ప్రదేశ్ లోని ఊనా లో ఒక ఫ్యాక్టరీ లో జరిగిన దుర్ఘటన దుఃఖదాయకం గా ఉంది. ఈ దుర్ఘటన లో తమ ప్రాణాల ను కోల్పోయిన వ్యక్తుల దగ్గరి సంబంధికుల కు ఇదే నా ప్రగాఢ సంతాపం. ఈ దుర్ఘటన లో గాయపడిన వారంతా త్వరగా కోలుకోవాలని నేను కోరుకొంటున్నాను: ప్రధాన మంత్రి’’
"హిమాచల్ ప్రదేశ్ లోని ఒక ఫ్యాక్టరీ లో జరగిన దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతున ఇవ్వడం జరుగుతుంది. ఈ దుర్ఘటన లో గాయపడ్డ వారికి 50,000 రూపాయల వంతున అందజేయడం జరుగుతుంది: ప్రధాన మంత్రి’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ టీకా కేటాయింపు పై - తాజా సమాచారం
మే 16-31 తేదీల మధ్య కాలంలో, సుమారు 192 లక్షల కోవిడ్ టీకాలను రాష్ట్రాలు / కేంద్రపాలిత ప్రాంతాలకు ఉచితంగా సరఫరా చేయనున్న - కేంద్ర ప్రభుత్వం
దేశంలో ఇంతవరకు వినియోగించిన కోవిడ్-19 టీకా మోతాదుల మొత్తం సంఖ్య దాదాపు 18 కోట్లు  గా ఉంది. దేశంలో కోవిడ్-19 టీకాలు వేసే కార్యక్రమం ప్రారంభమై విజయవంతంగా 118 రోజులు పూర్తయింది. ఈ కాలంలో, అన్ని రాష్ట్రాలు / కేంద్రపాలిత ప్రాంతాల సంయుక్త సహకార ప్రయత్నాల ద్వారా గుర్తించిన లబ్ధిదారులకు 17.89 కోట్ల మోతాదులను వేయడం జరిగింది. ప్రపంచవ్యాప్తంగా, 114 రోజుల్లో 17 కోట్ల లక్ష్యాన్ని చేరుకున్న వేగవంతమైన దేశంగా భారతదేశం నిలిచింది. ఈ లక్ష్యాన్ని చేరుకోడానికి అమెరికా కు 115 రోజులు పట్టగా, చైనాకి 119 రోజులు పట్టింది.
దేశంలో 2021 మే, 1వ తేదీ నుండి, "సరళీకృత ధర నిర్ణయం మరియు వేగవంతమైన జాతీయ కోవిడ్-19 టీకా వ్యూహం", అమలులో ఉంది. దీని ప్రకారం, అందుబాటులో ఉన్న మోతాదులలో 50 శాతం నిల్వలను రాష్ట్రాలు / కేంద్రపాలిత ప్రాంతాలకు భారత ప్రభుత్వం ద్వారా ఉచితంగా సరఫరా చేయడానికి కేటాయించగా, మిగిలిన 50 శాతం నిల్వలు, టీకా తయారీదారుల నుండి రాష్ట్రాలు / కేంద్రపాలిత ప్రాంతాలు, ప్రైవేట్ ఆసుపత్రులు ప్రత్యక్షంగా కొనుగోలు చేసుకోవడానికి వీలుగా అందుబాటులో ఉంటాయి.
వచ్చే 15 రోజుల్లో టీకాల వినియోగానికి అనుసరిస్తున్న విధానం, రెండవ మోతాదు టీకా తీసుకోవలసిన లబ్ధిదారుల సంఖ్య ఆధారంగా రాష్ట్రాలు / కేంద్రపాలిత ప్రాంతాలకు టీకాల కేటాయింపును భారత ప్రభుత్వం నిర్ణయించింది. 2021 మే నెల, 16-31 తేదీల మధ్య కాలంలో, 191.99 లక్షల మోతాదుల టీకాలను రాష్ట్రాలు, కేంద్రపాలిత ప్రాంతాలకు ఉచితంగా సరఫరా చేయనున్నారు. వీటిలో 162.5 లక్షల మోతాదుల కోవిషీల్డ్ టీకాలు, 29.49 లక్షల మోతాదుల కోవాక్సిన్ టీకాలు ఉంటాయి.
ఈ కేటాయింపుల సరఫరా వివరాలు ముందుగానే తెలియజేయడం జరుగుతుంది. కేటాయించిన మోతాదులను హేతుబద్ధంగా, న్యాయంగా వినియోగించే విధంగా నిర్ధారించడం తో పాటు, టీకా వృధాను తగ్గించడానికి సంబంధిత అధికారులను ఆదేశించాలని, కేంద్ర ప్రభుత్వం, రాష్ట్రాలకు విజ్ఞప్తి చేసింది.
45 సంవత్సరాలు మరియు అంతకంటే ఎక్కువ వయస్సు గల వారితో పాటు హెచ్.సి.డబ్ల్యూ.లు మరియు ఎఫ్.ఎల్.డబ్ల్యూ.ల కోసం ఉద్దేశించిన ఈ ఉచిత టీకా మోతాదుల యొక్క న్యాయమైన, గరిష్ట వినియోగం కోసం, రాష్ట్రాలు / కేంద్రపాలిత ప్రాంతాలు, సమర్థవంతమైన ప్రణాళికలను సిద్ధం చేసుకోవాలనే ప్రాథమిక లక్ష్యంతో, రానున్న 15 రోజుల్లో అందుబాటులో ఉంచుతున్న ఈ ఉచిత టీకా మోతాదుల గురించి, వారికి, ముందుగానే తెలియజేయాలని, భారత ప్రభుత్వం సంకల్పించింది. ఇంతకూ ముందు 15 రోజుల కాలంలో అంటే, 2021 మే నెల 1-15 తేదీల మధ్య, మొత్తం 1.7 కోట్లకు పైగా టీకా మోతాదులను కేంద్ర ప్రభుత్వం ఉచితంగా రాష్ట్రాలకు అందజేసింది.
వీటికి అదనంగా, 2021 మే నెలలో రాష్ట్రాలతో పాటు ప్రైవేటు ఆసుపత్రుల ద్వారా ప్రత్యక్షంగా సేకరించడానికి మొత్తం 4.39 కోట్లకు పైగా మోతాదులు కూడా అందుబాటులో ఉన్నాయి.
ఉక్కు మంత్రిత్వ శాఖ
దేశీయ ఉక్కు వినియోగాన్ని పెంచడం మరియు చమురు, గ్యాస్ రంగం ఉక్కు అవసరాలను తీర్చడానికి దిగుమతి ఆధారపడటాన్ని తగ్గించడంపై నొక్కి చెప్పిన శ్రీ ధర్మేంద్ర ప్రధాన్
దేశీయ ఉక్కు వినియోగాన్ని దేశంలో పెంచడం, చమురు-గ్యాస్ రంగం ఉక్కు అవసరాలను తీర్చడానికి దిగుమతి ఆధారపడటాన్ని తగ్గించడంపై పెట్రోలియం మరియు సహజ వాయువు మరియు ఉక్కు శాఖ మంత్రి శ్రీ ధర్మేంద్ర ప్రధాన్ నొక్కి చెప్పారు. ఈ రోజు ఇక్కడ ‘ఆత్మనిర్భర్ భారత్: ఆయిల్ & గ్యాస్ సెక్టార్లో దేశీయ ఉక్కు వాడకాన్ని ప్రోత్సహించడం’ అనే వెబినార్ను ఉద్దేశించి ఆయన మాట్లాడుతూ స్టీల్, ఆయిల్ & గ్యాస్ రంగాలకు దగ్గరి సంబంధం ఉందని, దానిని కొత్త స్థాయిలకు తీసుకెళ్లవలసిన సమయం వచ్చిందని అన్నారు.
ఆత్మనీర్భర్ భారత్ తయారు చేయాలన్న ప్రధానమంత్రి శ్రీ నరేంద్ర మోడీ పిలుపుని ప్రస్తావిస్తూ, ఆత్మనీర్భర్ భారత్ అంటే బలమైన ఉత్పాదక రంగం, స్వావలంబన ప్రపంచవ్యాప్తంగా సమగ్ర ఆర్థిక వ్యవస్థతో బలమైన భారత్ అని శ్రీ ప్రధాన్ అన్నారు. నిర్మాణం, చమురు & గ్యాస్, ఆటోమొబైల్స్, యంత్రాలు వంటి రంగాలతో బలమైన సంబంధాలు కలిగివున్న భారతీయ ఉక్కు రంగానికి ఆత్మనీర్భర్ భారత్ కావాలనే భారత కలని సాకారం చేయడంలో ప్రాథమిక పాత్ర ఉంది. దేశీయ అవసరాలన్నీ నెరవేర్చిన తర్వాతే ప్రపంచ ఉక్కు రంగంలో భారతీయ ఉక్కు రంగం ప్రధాన పాత్ర పోషించడానికి కృషి చేయగలదని ఆయన అన్నారు. "దేశీయ పరిశ్రమలు పెరగాలి, తద్వారా సరఫరా గొలుసు స్థానికీకరణను ప్రోత్సహించే మన ప్రయత్నాలలో ఖర్చు పెరగదు" అని శ్రీ ధర్మేంద్ర ప్రధాన్ తెలిపారు.
చమురు, గ్యాస్ రంగంపై, పెట్టుబడి అనుకూల విధానాల నేపథ్యంలో గత ఆరేళ్లుగా విపరీతమైన పరివర్తన జరిగిందని మంత్రి చెప్పారు. శుద్ధి కర్మాగారాలు, పైప్లైన్లు, గ్యాస్ టెర్మినల్స్, నిల్వ సామర్థ్యం, గ్యాస్ సిలిండర్లు, రిటైల్ అవుట్లెట్లలో ఈ రంగం విపరీతంగా వృద్ధి చెందుతోంది. వీటన్నింటికీ పెద్ద మొత్తంలో ఉక్కు అవసరం. చమురు-గ్యాస్ రంగం ఉక్కు పైపులు, గొట్టాల అతిపెద్ద వినియోగదారులలో ఒకటి, మన జనాభాలో 70% మందికి నగర గ్యాస్ పంపిణీ నెట్వర్క్ విస్తరణ, సామర్థ్యాన్ని పెంచడం, 10,000 సిఎన్జి స్టేషన్లను ఏర్పాటు చేయడానికి ప్రణాళిక, ఇ అండ్ పి కార్యకలాపాలు -అవన్నీ ఈ రంగంలో ఉక్కు డిమాండ్ను పెంచుతాయి.
ఉక్కు, చమురు-గ్యాస్ రంగాలు రెండూ భారత ఆర్థిక వ్యవస్థకు ముఖ్యమైన స్తంభాలు అని, భారతదేశం 5 ట్రిలియన్ డాలర్ల ఆర్థిక వ్యవస్థ వైపు కదులుతున్నప్పుడు రెండింటికీ ముఖ్యమైన పాత్ర ఉందని ఉక్కు, శాఖ సహాయ మంత్రి శ్రీ ఫగ్గన్ సింగ్ కులాస్టే అన్నారు. దేశీయ ఉత్పత్తులను అధికంగా స్వీకరించాలని, దేశ అభివృద్ధికి తోడ్పడాలని ఆయన పరిశ్రమకు పిలుపునిచ్చారు.
వెబినార్ లో ఎంఓపిఎన్జి కార్యదర్శి జి శ్రీ తరుణ్కపూర్, ఉక్కు శాఖ కార్యదర్శి, శ్రీ ప్రదీప్ కుమార్ త్రిపాఠి, పలు పిఎస్యుల సిఎండిలు, స్టీల్, పిఎన్జి మంత్రిత్వ శాఖల సీనియర్ అధికారులు, పరిశ్రమల నాయకులు, ఫిక్కీ ఆఫీస్ బేరర్లు, ఇతర వాటాదారులు  పాల్గొన్నారు. ఫిక్కీ భాగస్వామ్యంతో ఉక్కు మంత్రిత్వ శాఖ ఈ వెబినార్ ను నిర్వహించింది.
ప్రధాన మంత్రి కార్యాలయం
ప్రధాన మంత్రి తన మాతృమూర్తి కి శ్రద్ధాంజలి ని ఘటించారు
ప్రధాన మంత్రి శ్రీ నరేంద్ర మోదీ తన మాతృమూర్తి జీవన యాత్ర ను అద్భుత శతాబ్ది అంటూ ఈ రోజు న అభివర్ణించారు. ఆ జీవనాని కి ఈశ్వరుని శ్రీచరణాల లో నేడు శాంతి లభించింది.
ప్రధాన మంత్రి యొక్క తల్లిగారైన శ్రీమతి హీరాబెన్ ఈ రోజు న కన్నుమూశారు. ప్రధాన మంత్రి తాను అమ్మగారి లో ఎల్లప్పటికీ ఆ త్రిమూర్తి యొక్క అనుభూతి ని గ్రహించాను అంటూ గుర్తు కు తెచ్చుకొన్నారు. ఆ త్రిమూర్తుల లో.. ఒక తపస్వి యొక్క యాత్ర, స్వార్థరహితం అయినటువంటి కర్మయోగి యొక్క ప్రతీక యే కాక విలువ లకు సమర్పితం అయినటువంటి జీవనం కూడా మిళితం అయ్యాయి అని ఆయన అన్నారు.
ప్రధాన మంత్రి ఎతన తల్లి గారి తో ఆవిడ వందో పుట్టిన రోజు న భేటీ అయిన వేళ లో తల్లి గారు ఇచ్చినటువంటి ఒక సలహా ను జ్ఞప్తి కి తెచ్చుకొంటూ ఇలా చెప్పారు.. అమ్మ నాతో ఒక మాట ను చెప్పారు; ఆ మాట ఏమిటి అంటే కర్తవ్యాన్ని వివేకయుక్తం గా నెరవేర్చడమూ, జీవనాన్ని శుద్ధం గా జీవించడమూను అనేదే అని ప్రధాన మంత్రి పేర్కొన్నారు.
ఒక ట్వీట్ లో ప్రధాన మంత్రి -
‘‘ఒక భవ్యమైన శతాబ్ది జీవనాని కి ఈశ్వరుని చరణాల లో విశ్రాంతి లభించింది.. తల్లి గారి లో నేను సదా ఎటువంటి త్రిమూర్తి తాలూకు అనుభవాన్ని స్వీకరించాను అంటే అందులో ఒక తపస్వి యొక్క యాత్ర, నిష్కామ కర్మయోగి యొక్క ప్రతీక యే కాక విలువ ల పట్ల నిబద్ధత కలిగిన జీవనం కూడాను సమ్మిళితం అయ్యాయి.
ఆవిడ వందో పుట్టిన రోజు సందర్భం లో ఆమె తో నేను భేటీ అయినప్పుడు, నాతో ఆమె ఒక మాట ను చెప్పారు; మరి ఆ మాట నాకు ఎప్పటికీ గుర్తుండిపోయేదే. કામ કરો બુદ્ધિથી, જીવન જીવો શુદ્ધિથી ఈ మాట కు ‘వివేకవంతం గా పని చేయాలి, అంతేకాకుండా జీవనాన్ని శుద్ధం గా జీవించాలి’ అని భావం.’’ అని పేర్కొన్నారు.
హోం మంత్రిత్వ శాఖ
కోవిడ్-19పై పోరులో భాగమైన 21 రోజుల దిగ్బంధం సమయంలో సామాజిక దూరం పాటిస్తూ పంటనూర్పిడి-విత్తనాలు చల్లే పనులు
కొనసాగించాల్సిందిగా రాష్ట్రాలకు దేశీయాంగ శాఖ సూచనపత్రం
కోవిడ్-19పై పోరులో భాగంగా విధించిన 21 రోజుల జాతీయ దిగ్బంధం నుంచి వ్యవసాయ కార్యకలాపాలకు మినహాయింపునిస్తూ దేశీయాంగ శాఖ  అన్ని రాష్ట్రాలకూ సూచనపత్రం పంపింది. ఈ మేరకు రైతులు, వ్యవసాయ కార్మికులు, వ్యవసాయోత్పత్తుల కొనుగోళ్లు, టోకు మండీల నిర్వహణ, పంటనూర్పిడి, నాట్లకు వినియోగించే యంత్రాల రాకపోకలు తదితరాలకు మినహాయింపు ఉంటుందని ఈ పత్రంలో పేర్కొంది. అయితే, అన్ని కార్యకలాపాల్లోనూ సామాజిక దూరం నిబంధనను తప్పనిసరిగా పాటించాలని దేశీయాంగ శాఖ కార్యదర్శి శ్రీ అజయ్కుమార్ భల్లా అన్ని రాష్ట్ర ప్రభుత్వాల ప్రధాన కార్యదర్శులకూ లేఖ రాశారు.
ప్రధాన మంత్రి కార్యాలయం
అహమదాబాద్ లోని ఎఎమ్ఎ లో ఉన్న జెన్ గార్డెన్ ను, కైజెన్ ఎకేడమి ని రేపటి రోజు న ప్రారంభించనున్న ప్రధాన మంత్రి
అహమదాబాద్ లోని ఎఎమ్ఎ లో ఏర్పాటైన జెన్ గార్డెన్ ను, కైజెన్ ఎకేడమి ని ప్రధాన మంత్రి శ్రీ నరేంద్ర మోదీ రేపటి రోజు న, అంటే 2021 జూన్ 27న ఉదయం 11.30 గంటల కు ప్రారంభించనున్నారు.
ప్రధాన మంత్రి ఒక ట్వీట్ లో ‘‘ రేపటి రోజు న, అంటే జూన్ 27న అహమదాబాద్ లోని ఎఎమ్ఎ లో ఏర్పాటైన జెన్ గార్డెన్ ను, కైజెన్ ఎకేడమి ని ప్రారంభించనున్నాను. ఇది భారతదేశానికి, జపాన్ కు మధ్య గల సన్నిహిత బంధాన్ని చాటేటటువంటి మరొక ఉదాహరణ గా నిలవనుంది ’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గుజరాత్లో ఖరీఫ్ ఉల్లి కొనుగోళ్లు ప్రారంభించనున్న నాఫెడ్
రైతులకు తక్షణం ఉపశమనం కలిగించేలా చర్యలు
జాతీయ వ్యవసాయ సహకార మార్కెటింగ్ సంస్థ అయిన నాఫెడ్, భారత ప్రభుత్వం ఆదేశాల ప్రకారం గుజరాత్లో ఉల్లి కొనుగోళ్లు చేపట్టనుంది. ఆ రాష్ట్రంలో ఉల్లి పంట ధరలు తగ్గుతుండడంతో, ఈ సమస్యను పరిష్కరించడానికి ఖరీఫ్ ఉల్లి సేకరణను నాఫెడ్ ప్రారంభించనుంది. భారత ప్రభుత్వం తీసుకున్న ఈ చర్యతో, గుజరాత్ ఉల్లి మార్కెట్లో స్థిరత్వం వస్తుంది.
ఖరీఫ్ సీజన్ చివరిలో గుజరాత్ రాష్ట్రంలో ఉల్లి ధరలు క్షీణించడంతో, పరిస్థితిని సమీక్షించిన కేంద్ర వినియోగదారుల వ్యవహారాల విభాగం, గుజరాత్లోని మూడు ప్రధాన మార్కెట్ల నుంచి ఉల్లి పంట సేకరణను ప్రారంభించాలని నాఫెడ్ని ఆదేశించింది. భావ్నగర్ , గొందల్, పోర్బందర్ మార్కెట్లలో 09.03.23 నుంచి ఉల్లిపాయల సేకరణను నాఫెడ్ ప్రారంభిస్తుంది.
గుజరాత్లో ఉల్లి ధరల పతనం నుంచి రైతులకు తక్షణ ఉపశమనం కలిగించడానికి భారత ప్రభుత్వం ఈ చర్య తీసుకుంటోంది. రైతులు తమ వద్ద ఉన్న నాణ్యమైన, ఆరిన ఉల్లి పంటను కొనుగోలు కేంద్రాలకు తీసుకురావాలని, ఈ కేంద్రాల్లో మెరుగైన ధరను పొందాలని అధికారులు సూచించారు. రైతులకు ఆన్లైన్ ద్వారా చెల్లింపులు జరుగుతాయి.
అవసరమైతే మరిన్ని సేకరణ కేంద్రాలను తెరుస్తారు.
మంత్రిమండలి
రబీ 2022-23 తోపాటు ఖరీఫ్ 2023  సీజన్లలో ఫాస్ఫేట్.. పొటాష్ ఎరువులపై పోషకాధారిత సబ్సిడీ  శాతం సవరణకు మంత్రిమండలి ఆమోదం
రైతులకు రాయితీతో సరసమైన.. హేతుబద్ధ ధరతో ఎరువుల లభ్యతపై నిర్ణయం
గౌరవనీయ ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఇవాళ రబీ 2022-23  కాలంతోపాటు ఖరీఫ్ 2023  కాలానికిగాను పోషకాధారిత ఎరువులు నైట్రోజెన్ , ఫాస్ఫరస్ , పొటాష్ , సల్ఫర్ పై పోషకాధారిత సబ్సిడీ  శాతం సవరణకు నిర్ణయించింది. ఈ మేరకు కేంద్ర ఎరువుల శాఖ పంపిన ప్రతిపాదనపై ఆమోదముద్ర వేసింది.
దేశంలో ఫాస్ఫేట్, పొటాష్ ఎరువులపై పోషకాధారిత సబ్సిడీ పథకం  01.04.2010 నుంచి అమలులో ఉంది. ఈ నేపథ్యంలో ప్రభుత్వం ప్రస్తుత రబీ 2022-23  కాలంతోపాటు ఖరీఫ్-2023  కాలానికిగాను పోషకాధార ఎరువులపై ‘ఎన్బిఎస్’ రాయితీ శాతం సవరణను ప్రభుత్వం ఆమోదించింది. తద్వారా దేశవ్యాప్తంగాగల రైతులకు 25 గ్రేడ్ల ఫాస్ఫేట్, పొటాష్ ఎరువులు రాయితీ ధరతో లభ్యమవుతాయి.
తదనుగుణంగా ఖరీఫ్-2023 సీజన్లో రైతుకు నాణ్యమైన, సబ్సిడీతో కూడిన పోషకాధార ఎరువుల సౌలభ్యం కల్పించే కర్తవ్యం నెరవేర్చడం కోసం ప్రభుత్వం రూ.38,000 కోట్లు వెచ్చించనుంది.
మంత్రిమండలి నిర్ణయంతో ఖరీఫ్ సీజన్లో రైతులకు రాయితీతో సరసమైన, హేతుబద్ధ ధరతో ‘డిఎపి’, ‘పి అండ్ కె' ఎరువులు లభ్యమవుతాయి. దీంతోపాటు ‘పి అండ్ కె’ ఎరువులపై సబ్సిడీ హేతుబద్ధీకరణ లక్ష్యం కూడా నెరవేరుతుంది.
ఆర్థిక మంత్రిత్వ శాఖ
రూ. 1,48,069 కోట్ల డిపాజిట్ బ్యాలెన్స్తో 43.85 కోట్లకు పెరిగిన పిఎంజెడివై ఖాతాలు
బ్యాంకుల సమాచారం ప్రకారం, 25.03.2020 నాటికి  ప్రధానమంత్రి జన్ ధన్ యోజన  రూ. 1,18,434 కోట్ల బాలెన్స్తో 38.33 కోట్ల ఖాతాలు ఉండగా, 10.11.2021  నాటికి ప్రధానమంత్రి జన్ ధన్ ఖాతాలు రూ. 1,48,069 కోట్లతో 43.85 కోట్లుగా ఉన్నాయి. సోమవారం లోక్సభలో అడిగిన ఒక ప్రశ్నకు కేంద్ర ఆర్థిక శాఖ సహాయ మంత్రి డాక్టర్ భగవత్ కిసాన్రావ్ కరాద్ లిఖిత పూర్వకంగా ఇచ్చిన సమాధానంలో పేర్కొన్నారు.
ఒక ప్రశ్నకు సమాధానం ఇస్తూ, పిఎంజెడివై ఖాతాలతో సహా అన్ని సేవింగ్ బ్యాంక్ ఖాతాలపై బ్యాంకుల బోర్డు ఆమోదించిన విధానం ప్రకారం డిపాజిట్లపై వడ్డీని పొందుతాయి. కనుక, పిఎంజెడివై లబ్ధిదారులకు వారి డబ్బుపై వడ్డీపరంగా ద్రవ్య ప్రయోజనాలను అందించేందుకు ప్రభుత్వం ఏ పథకాన్ని రూపొందించడానికి యోచించడం లేదని ఆయన చెప్పారు.